text: Espai: La Xelo ens contesta
  Publicado por Pilar Soro en martes, enero 08, 2008
  Sóc Xelo i fa molt de temps que volia escriure algun comentari però no sabia com fer-ho, ara amb l'ajuda de la Pilar ho puc fer.
  M'ha fet molta il·lusió rebre les cartes dels meus nens i nenes del curs passat, la vaig llegir entre llàgrimes d'emoció i alegria. Jo també els i les estimo molt, van ser dos anys amb ells i elles amb molta comunicació i estima.
  Cada dia aquelles personetes compartien amb mi moltes coses, coses importants com el seu desenvolupament a tots els nivells, la seva estima, la seva il·lusió per construir els seus aprenentatges, per descobrir el món que els envolta, per saber relacionar-se, per entendre i expressar els seus sentiments i emocions, i allí estava jo per ajudar-los a créixer, guiant-los i recolzant-los afectivament en cada moment. Formen part de la meva vida i sempre m'acompanyaran.